Sport isch scho immer en wichtige Bestandteil i mim Lebe gsi, für die wos immer nonig wüssed: ich fahre sit de 1. Klass Kunstrad. Eigentlich hani ja nur wele lerne Einrad fahre, doch das hani schnell chöne und sit dänn im Kunstrad hange blibe. Döt hani au dMichi känne glernt. Mir händ eus vo ahfang ah super verstande und guet ergänzt, dass es kei frag gsi isch, dass mir zäme 2er fahred. Mir händ viel erläbt und dure gmacht - seg das uf em Velo oder au als Fründinne. Euse erfolgrichtsti Höhepunkt im Kunstrad sich aber sicher dTeilnahm a dä Juniore Europameisterschaft gsi. Wo mir einmal Bronze Medallie und sogar eimal de Vizemeistertitel im 2er gwunne händ.